MK-veteraan se liggaam na agt dae gekry | Maroela Media
Kol. Vincent Mdunge, 'n polisiewoordvoerder, het bevestig dat Mdletshe se liggaam onder die water in die middel van die dam gevind is. Hy het vermoedelik verdrink nadat hy saam vriende en familie op 'n boot was en toe in die dam gaan swem het.
Maroela Media het vroeër berig Mdletshe het in die moeilikheid beland, om hulp geroep en onder die water verdwyn. Sy vriende het tevergeefs na hom probeer soek en later hulp ontbied. Die NSRI-Durban, die polisie, die polisie se soek- en reddingspan, honde-eenheid en paramedici van Netcare 911 het 'n grootskaalse soektog van stapel gestuur. Sien foto's hier.
Mdletshe het verlede jaar die nuus gehaal toe hy in die pad wat na pres. Jacob Zuma se woning lei, gelê het om te verhoed dat Helen Zille, leier van die DA, die plek kan besoek.